*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv. 50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*23. számú előterjesztés*

Bátaszék Város Önkormányzata Képviselő-testületének 2025. február 12-én,

16 órakor megtartandó ülésére

Bátaszék Város Önkormányzata 2025. évi költségvetésének tárgyalása

|  |
| --- |
| **Előterjesztő:** dr. Bozsolik Róbert polgármester**Készítette**: Adorján Viktória pénzügyi ügyintéző Tóthné Lelkes Erika pénzügyi tanácsadó **Törvényességi ellenőrzést végezte:** dr. Firle-Paksi Anna aljegyző**Tárgyalja:**valamennyi bizottság |

## Tisztelt Képviselő-testület!

Az Országgyűlés a Magyarország 2025. évi központi költségvetéséről szóló 2024. évi XC. törvénnyel döntött a helyi önkormányzatokat megillető támogatásokról is.

A minimálbér és a garantált bérminimum megállapításáról szóló 394/2024. (XII.12.) kormányrendelet alapján, valamint a pedagógusok illetményével kapcsolatos jogszabályok megjelenése miatt a költségvetési törvény 2. melléklete szerinti egyes támogatások fajlagos összegei megemelésre kerültek, alapvetően így került meghatározásra az önkormányzatunkat a 2025. évben megillető állami támogatás eredeti előirányzata. Ettől eltérő a szabályozás a **Közös Önkormányzati Hivatalok fenntartása esetén, mely esetben a 2024. évi támogatás szintjén és az előző évi struktúra alapján biztosított az eredeti előirányzat.**

A hatályos jogi szabályozásnak megfelelően a helyi önkormányzat képviselő-testülete elé a polgármesternek 2025. február 15-éig kell benyújtania az önkormányzat költségvetésének tervezetét.

A rendelettervezet előkészítésekor figyelemmel voltunk a működésünket befolyásoló jogszabályokra, illetve azok változásaira, így többek között:

- az államháztartásról szóló 2011. évi CXCV. törvény (a továbbiakban: Áht.);

- a közszolgálati tisztviselőkről szóló 2011. évi CXCIX. törvény;(a továbbiakban: Kttv.)

- a pedagógusok életpályájáról szóló 2023. évi LII. törvény;

- a nemzetiségek jogairól szóló 2011. évi CLXXIX. törvény; (a továbbiakban: Njt.)

- Magyarország gazdasági stabilitásáról szóló 2011. évi CXCIV. törvény (a továbbiakban: Gst.) előírásaira.

A rendelettervezet előkészítéséről a jegyző gondoskodott az Áht. 29/A. §-a szerinti tervszámoknak megfelelően. A tervszámok meghatározásakor hitel felvételével nem számoltunk, a költségvetés tervezete ezzel összhangban került összeállításra. A tervezéskor a vonatkozó központi jogszabályok mellett a helyi önkormányzati rendeletekben meghatározott előírások is meghatározóak.

**A 2025. évi Költségvetési törvényben meghatározott önkormányzati források köre, a tervezést meghatározó jogszabályi keretek**

A 2025. évi központi költségvetéséről szóló 2024. évi XC. törvény 2. mellékletének megfelelően Önkormányzatunk eredeti előirányzatként az alábbi központi költségvetési forrásokkal számolhat:

- **Helyi önkormányzatok működésének általános támogatása**, mely magába foglalja a közös önkormányzati hivatal működésének támogatását, a településüzemeltetéssel kapcsolatos támogatásokat (zöldterület gazdálkodás támogatása, közvilágítás támogatását, köztemető támogatását, közutakkal kapcsolatos feladatok támogatása), egyéb önkormányzati feladatok támogatását, a lakott külterülettel kapcsolatos feladatok támogatását, valamint a közvilágítás kiegészítő támogatását.

- **Önkormányzatok egyes köznevelési feladatainak támogatása**, mely az óvodaműködtetési, az óvodában foglalkoztatott pedagógusok átlagbér alapú bértámogatását, a pedagógusok és pedagógus szakképzettséggel rendelkező segítők minősítéséből adódó többletkiadásokra biztosított kiegészítő támogatást, a nemzetiségi pótlékkal összefüggő támogatás, valamint az óvodában foglalkoztatott pedagógusok munkáját közvetlenül segítők átlagbéralapú támogatása jelenti. Új elemként van jelen a diabétesz ellátási pótlék.

- **Önkormányzatok szociális, gyermekjóléti feladatainak támogatása** jogcímen kerül finanszírozásra a települési önkormányzatok család- és gyermekjóléti szolgálatára, a szociális étkeztetésre, a házi segítségnyújtásra, az időskorúak nappali intézményi ellátására, a bölcsődei dajkák, középfokú végzettségű kisgyermeknevelők, szaktanácsadók bértámogatására, a bölcsődei üzemeltetésre a központi költségvetésben rendelkezésre álló forrás.

 - **Önkormányzatok gyermekétkeztetési feladatainak támogatása** jogcímen kerül finanszírozásra az intézményi gyermekétkeztetés, az intézményi gyermekétkeztetés bértámogatása, az intézményi gyermekétkeztetés üzemeltetési támogatása, valamint a diákok részére nyújtott szünidei étkezés támogatása.

- **Önkormányzatok kulturális feladatainak támogatása** a települési önkormányzat lakosságszámának alapján illeti meg az önkormányzatot. Ezen kívül e jogcímhez bérjellegű támogatás is kapcsolódik.

**A jogszabályi háttér változásai**

a.) **Az iparűzési adó mértéke az idei évben sem változik, a helyi szabályozás szerint** továbbra is 2 % adómérték kerül alkalmazásra, emellett működik a kisvállalkozásokat érintő sávos módszer, mely szerint amennyiben az adózó bevétele az adott bevételi sávot nem lépi át, május 31-ig kell előleget fizetni a 2025. évre. Ugyanakkor központi szabályozás alapján az iparűzési adó átalakul, egy központi területfejlesztési alapba kerül a 2024. évhez viszonyított adótöbblet. A Versenyképes Járások program keretében lehet pályázni ebből a forrásból.

b.) 2025. január 1-től változott a **minimálbér és a garantált bérminimum**. A minimálbér a korábbi bruttó 266 800 Ft-ról 290 800 Ft-ra nőtt, a garantált bérminimum pedig 326 000 Ft-ról 348 800 Ft-ra változott.

**A szociális hozzájárulási adó mértéke nem változott, ez évben is 13%.**

c.) 2025-ben változatlan mértékű a közalkalmazotti illetményalap, továbbá a köztisztviselői illetményalap is: 38.650 Ft maradt a törvény szerint. A jogalkotó ez évben is lehetőséget biztosít a központi költségvetésről szóló törvényben, hogy a Képviselő-testület magasabb összeget állapíthasson meg a polgármesteri hivatal, közös önkormányzati hivatal közszolgálati tisztviselői részére. **Bátaszék Város Képviselő-testülete az illetményalapot az 1/2025. (I.30.) önkormányzati rendeletében a 2025. évre vonatkozóan - az előző évi mértékkel azonos összegben - 50.000 Ft-ban határozta meg**.

d.) A Magyarország helyi önkormányzatairól szóló 2011. évi CLXXXIX. törvény módosítása következtében a **polgármesteri díjazás** mértéke változott, a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset alapján jár a juttatás, melynek finanszírozásához a 30 000 fő alatti népességszámú települések esetén biztosít a központi költségvetés fedezet, így **önkormányzatunk is kedvezményezett.** A forrás polgármesteri illetmény és költségtérítés, valamint az ezekhez kapcsolódó szociális hozzájárulási adó kifizetésére használható fel.

e.) A **cafetéria** juttatás tekintetében a 2025. évre a hatályos jogszabály szerint béren kívüli juttatásként adható maximális összeg kibővült az aktív élet jogcímmel. E juttatást nem lehet alacsonyabb mértékben megállapítani az évre irányadó illetmény alap ötszörösénél, ez **bruttó 250.000 Ft-ot** jelent. A költségvetési javaslat bruttó 50 000 Ft/év/fő emelést tartalmaz, mely **az előző évben biztosított bruttó 250 000 Ft/fő/év juttatással szemben bruttó 300 000 Ft/fő/év** kiadással számol.

f.) A **közbeszerzési** értékhatárok az előző évhez képest módosultak, a nemzeti rezsim szerint lefolytatandó eljárások esetén nettó 20 millió Ft-ra **emelkedett az értékhatár** az árubeszerzés és a szolgáltatás beszerzés vonatkozásában, az építési beruházások esetén 60 millió Ft az irányadó.

Az önkormányzatok központi finanszírozása az elmúlt évek gyakorlatának megfelelően a 2025. évben is az önkormányzati feladatellátáshoz igazodó, feladattípusú támogatási rendszerben történik. Az önkormányzatok kötelező feladatainak forrása továbbra is a törvényi előírások alapján, az önkormányzatok eltérő adottságait is figyelembe véve kerül meghatározásra.

**A 2025. évi költségvetés összeállítását meghatározó körülmények**

Az önkormányzatunk által ellátott feladatok köre már a 2023. évben szűkült, hiszen a védőnői feladatellátás 2023. július 1-jétől, az orvosi ügyeleti ellátás 2023. október 1-jétől állami megszervezésbe került, e feladatokra a 2024. évben már nem kellett biztosítani önkormányzati önerőt. A 2025. évtől további feladat megszüntetéséről döntött a Testület, ami a jelzőrendszeres házi segítségnyújtás megszervezéséhez kapcsolódik. Az ellátottak vonatkozásában ez a döntés nem jelent visszalépést, hiszen az okosóra alkalmazása kiváltja az eddigi gyakorlat szerint nyújtott szolgáltatást.

Az energiapiacon bekövetkezett kedvező változások az árak konszolidációjához vezettek, a 2022-2023. évekre jellemző drasztikus áremelkedéssel ebben az évben sem kell számolnunk, a 2025. évre központosított közbeszerzés keretében megkötött fix áras villamos energia és gázszerződéssel rendelkezünk. Így viszonylag nagy biztonsággal tervezhető a szükséges fedezet, mely az előző évhez hasonló nagyságrendű forrást köt le a költségvetésből.

Az előző évben a Testület már elfogadta a BÁT-KOM 2004. Kft., valamint a Bátaszékért Nonprofit Kft. 2025. évi üzleti tervét, melyek kisebb összegű korrekciós csökkentésével számol a költségvetési javaslat. A szokásos ügymenet alapján a társulások és a KÖH költségvetése is elfogadásra került, így az e szervezetek által ellátott feladatokhoz, a működésükhöz Testületünk hozzárendelte tervszinten a szükséges előirányzatokat. A meghozott döntések költségvetésünk jelentős részét determinálják.

Emellett az elmúlt évben az ez évi előirányzatok terhére egyéb döntések is születtek, melyek célirányosan beépítésre kell, hogy kerüljenek a javaslatba, ezek összegszerűen 70,8 millió Ft-ot tesznek ki. A 309/2024 Testületi határozattal elfogadott „Számvevőségi épület felújítás III. ütem”-ű feladat megvalósításának módosítását javasoljuk, az ezzel összefüggő 10,6 millió Ft önerő összegét a működési költségvetési kiadások finanszírozására javasoljuk bevonni.

Az előző évi infláció átlagos mértéke a 2024. évben 3,7 százalék volt, vagyis a fogyasztói árak átlagosan ennyivel nőttek. A fogyasztási tételeken belül a legnagyobb mértékben a szolgáltatások drágultak: 8,9%-kal, ez számos szerződésünket érinti. A tervezés során a szolgáltatók által jelzett emeléssel számoltunk, egyéb esetben a dologi kiadások 6 %-kal emelt összegét tartalmazza a javaslat.

Az előző években bekövetkezett kedvezőtlen gazdasági folyamatok (infláció, energia áremelkedés) miatt a dolgozói keresetek reálértéke csökkent, jelentősebb béremelésre a központi költségvetésből nem áll évek óta rendelkezésre forrás, önerőből minimális mértékű kompenzációra van lehetőségünk. A pedagógus életpálya bevezetésével összefüggő jogszabályok által megvalósuló, a központi költségvetésből biztosított forrás terhére a 2024. évben átlag 32,2 %-os mértékűbéremeléskövetkezett be az önkormányzat egyik intézményénél, az óvodapedagógus munkakörben dolgozó munkatársakat érintően. Ez évben ugyancsak állami forrásból biztosított további emeléssel számolhatunk esetükben. A Pedagógus I. fokozatnál 21,4%-os, a Pedagógus II. fokozatnál 19%-os béremelés következik be, emellett emelkedtek a pótlékok (megbízások) díjai is a törvényben meghatározott arányszámokkal. A többi dolgozó bére érintettség esetén a központi bérintézkedések (minimálbér és garantált bérminimum emelés) következtében módosul, illetve ezzel összefüggően az ágazati pótlékban részesülőknél e bérelem is béremelkedést eredményez, ugyanakkor közel sem következik be olyan mértékű növekedés, mint az előbb említett ágazatban dolgozók vonatkozásában.

A garantált bérminimumot alig meghaladó bruttó keresettel rendelkező dolgozók egyáltalán nem érintettek a központi béremelésben. **A költségvetési javaslatban a lehetőségek szintjén az előző évben is biztosított önkormányzatunk önerőt az utóbbi két kategóriába tartozó munkavállalók reálkeresete csökkenésének enyhítése érdekében, ezt ez évben is fenn kívánjuk tartani, ezért a javaslat prioritásként kezeli ezt a bérrendezést.**

**Az idei év költségvetésének összeállításánál eredeti előirányzatként a feladataink finanszírozásához 917 563 002 összegű működési célú központi költségvetési forrással számolhatunk, mely 62,5 millió Ft-tal több az előző évben eredeti előirányzatként rendelkezésünkre bocsátott összegnél. A bevételi előirányzatok ez évben már tartalmazzák a központi béremelkedések kötelező végrehajtásából jelentkező kiadási többletek fedezetét, továbbá a pedagógus életpályamodell folytatásával összefüggően emelkedő keresetek forrását is. Nem tartalmazza ugyanakkor az előirányzat a KÖH vonatkozásában az elfogadott központi költségvetésben már szerepeltetett normatív támogatásból adódó bevételi többletet, a kiegészítő állami támogatás összegét, valamint a Várdomb Község csatlakozása miatti forrásbővülést sem.**

**A szolidaritási hozzájárulási kötelezettségünk tervezésénél az előző év tényszámával kalkuláltunk, ez összegszerűen 40 628 908 Ft-ot jelent. A konkrét fizetési kötelezettségről szóló rendelet az előterjesztés elkészítéséig még nem jelent meg. A kalkulációk szerint ennél magasabb összegű teher jelentkezik ez évben, melyre pótlólagos fedezetet kell biztosítani a soron következő rendeletmódosítás keretében.**

**Az előzőekben részletezettek alapján Önkormányzatunk 2025. évi költségvetési javaslata az alábbi elvek, prioritások szerint került összeállításra:**

1. **A nem pedagógus munkakörben foglalkoztatott munkavállalók vonatkozásában a reálkeresetek csökkenését enyhítő béremelés megvalósítása**
2. **A kötelező feladatok ellátásához szükséges működési fedezet biztosítása**
3. **A dologi kiadások tervezésénél az előző évi tényadatok figyelembevételével átlagosan 6% mértékű, illetve a szolgáltatók által jelzett emelkedéssel kalkulált előirányzat biztosítása, az energiaköltségek vonatkozásában a becsült fogyasztás alapján az ismert, járulékos költségekkel növelt árakkal történő kalkuláció.**
4. **Szociális, gyermekvédelmi, tanulmányi támogatásoknak, ösztöndíj támogatásoknak az előző évi tényszámokat megtartó mértékű biztosítása a lehetőségek szintjén.**
5. **A dologi kiadások között a városüzemeltetési feladatokhoz kapcsolódóan a folyamatos üzemeléshez, az alap feladatokhoz szükséges források biztosítás.**
6. **A 2024. évben már vállalt, a 2025. évre áthúzódó, nem halasztható kötelezettségek fedezetének biztosítása, beleértve a folyamatban lévő beruházásokra történő fedezet megteremtését is.**
7. **Az előző évek gyakorlatának megfelelően forrásbiztosítás kisebb, a lakosságot érintő beruházásra, felújításra.**
8. **A kiemelt szervezetek, valamint a civil szervezetek, nemzetiségi önkormányzatok támogatására fedezet biztosítása.**
9. **A költségvetési egyensúly megteremtése saját bevételekből (ingatlan-értékesítés és közhatalmi bevételek) származó forrással.**
10. **Az önként vállalt feladatoknak a pénzügyi lehetőségekhez igazodó fenntartása, végrehajtása, a rendkívül feszített költségvetési keretekre tekintettel az ütemezhető önként vállalt feladatokkal összefüggő kiadások esetén a II. félévi kötelezettségvállalások korlátozása a bevételek realizálódásához kötötten.**

**A beterjesztett rendelet-tervezet bevételi és kiadási fő összege 2 774 766 303 Ft. A költségvetési javaslat a költségvetési egyensúlyt a központi költségvetésből rendelkezésre álló források felhasználása mellett 706 729 294 Ft nagyságrendű előző évi maradvány igénybevételével, továbbá 459 600 000 Ft összegű adó bevétel, 98,8 millió Ft működési bevétellel, és jelentős összegű, közel 132 millió Ft ingatlan értékesítési bevétel figyelembevételével teremti meg. A saját bevételek tervezett nagyságrendje rendkívül feszített, a teljesülés oldaláról nagy a bizonytalanság, ez fokozott kockázati tényező.**

**Az önkormányzat 2025. évi költségvetésének végrehajtásánál elengedhetetlen a megtakarítást eredményező megoldások keresése, a takarékossági követelmények érvényesítése,** **a kötelező feladatellátás finanszírozásának prioritása.**

**Tekintettel arra, hogy a központi béremelkedések többletére és a működtetési többletre a fedezet már eredeti előirányzatként rendelkezésre áll, év közben további központi forrásra a jelenlegi információk alapján csak a KÖH fenntartása vonatkozásában számíthatunk, ezért mozgásterünk nincs. A kiadási előirányzatok évközi érdemi emelésére, nem tervezett feladatok finanszírozására a jelenlegi információk szerint nem látszik lehetőség, illetve belső átcsoportosítással lehet azokra fedezetet teremteni. Az előirányzatok rendkívül feszítettek.**

**A saját bevételek tervezésének nagyságrendje miatt, a költségvetési egyensúly megtartása érdekében - az esetleges alul-teljesülés esetén - szükségszerűvé válhat bizonyos önként vállalt feladatok elhagyása. Ezeket a költségvetési javaslat 21. sz. mellékletében foglaltuk össze.**

**Az önként vállalt feladatok között meghatározó súlyú a városi uszoda fenntartása, melynek működtetéséhez önkormányzatunk a 2024. évben jelentős összegű központi költségvetési támogatást tudott bevonni sikeres pályázat útján. Alapvetően a drasztikus mértékben megnövekedett rezsiköltségek megjelenése óta az önkormányzati költségvetésben duplájára emelkedett a létesítmény fenntartási költsége, melynek finanszírozása az önkormányzati költségvetésben már évek óta pénzügyi nehézséget okoz. Tartalékok hiányában a fenntarthatóság érdekében ez évben is szükséges állami forrás igénylése, mely nélkül a folyamatos működés biztosítása veszélybe kerülhet.**

**Bátaszék Város Önkormányzatának költségvetése**

Bátaszék Város Önkormányzatának költségvetés tervezete a 2026-2028-as időszakra a feladatellátás finanszírozása tekintetében külső forrás (hitel) igénybevételével nem számol.

A törvényi előírásoknak megfelelően a kötelező feladatok forrásszükségletét teljes mértékben beterveztük, ugyanakkor a számba vett önként vállalt feladatok egy részének fedezetét a saját bevételek realizálódásához köti a javaslat.

**Az összeállított költségvetés egyensúlyban van.**

 **Bevételek fő összege 2 774 766 303 Ft**

 **Kiadások fő összege 2 774 766 303 Ft.**

**Az Önkormányzat kötelező és önként vállalt feladatai**

Bátaszék Város Önkormányzatának a 2025. évi költségvetési tervezetében szereplő bevételek és kiadások a törvényi előírásnak megfelelően az államháztartás számviteléről szóló 4/2013. (I.11.) kormányrendeletben meghatározott rovatrend szerint kerültek megtervezésre. A kiemelt előirányzatok szerint részletezett költségvetési adatokat az 1. melléklet, az 1.2, az 1.3 és az 1.4 melléklet részletez. A tervezett előirányzatok kötelező feladatok, önként vállalt feladatok, valamint államigazgatási feladatok bontásban is bemutatásra kerülnek.

**Az Önkormányzat konszolidált adatai szerinti költségvetés előirányzatai**

**BEVÉTELEK:**

A költségvetési rendeletben szereplő bevételi jogcímek részletezése:

 Ft-ban

|  |  |
| --- | --- |
| Működési célú támogatások államháztartáson belülről | 1 106 665 269  |
| Felhalmozási célú támogatások államháztartáson belülről | 270 939 249 |
| Közhatalmi bevételek | 459 600 000 |
| Működési bevételek |  98 845 158 |
| Felhalmozási bevételek | 131 987 333 |
| Működési célú átvett pénzeszközök | 0 |
| Felhalmozási célú átvett pénzeszközök | 0 |
| **Költségvetési bevételek összesen:** | **2 068 037 009** |
| Költségvetési maradvány igénybevétele | 706 729 294 |
| **Finanszírozási bevételek összesen:** |  **706 729 294**  |
| **BEVÉTELEK ÖSSZESEN:** | **2 774 766 303** |

A táblázat tartalmának részletezése:

A 2025. évi központi költségvetéséről szóló 2024. évi XC. törvény 2. mellékletének megfelelően igényelhető állami támogatások figyelembevételével terveztük meg Bátaszék Város Önkormányzatának költségvetését.

Az állami támogatások igénylésének rendje nem változott, a tárgyévet megelőző év novemberében történik, a tárgyévben két alkalommal van lehetőség (májusban és októberben) a mutatószámok módosítására, a tényleges létszámhoz való igazítására. Ez évben eredeti előirányzatként rendelkezésre áll a központi béremelések fedezete is. (Kivéve KÖH finanszírozás.)

**Az Önkormányzat működési támogatásai előirányzat összege: 917 563 002 Ft,** ami a kötelező feladataink ellátásához nyújtott állami támogatást jelenti. (*Részletesen a 11. melléklet tartalmazza*.) Szolidaritási hozzájárulásként az előző évi összeggel számolunk, tekintettel arra, hogy a konkrét fizetendő összegről még nincs jogszabályban megjelent információnk.

Az Önkormányzatunk **legnagyobb bevételi forrását jelentő állami támogatást** az előző évvel összehasonlítva az alábbi táblázat szemlélteti:



Az eredeti előirányzatokat tekintve Önkormányzatunk a 2025. évben közel 62,5 millió Ft-tal több állami támogatási bevétellel számolhat a kötelező feladatok finanszírozásához, mint az előző évi költségvetés összeállításánál.

A szolidaritási hozzájárulást az előző évi szinten tartalmazza a javaslat.

A működésünk általános támogatására 7,2 millió Ft-tal több központi forrás szerepel, mint az előző évben. Ez az összeg több jogcímet (Önkormányzati hivatal működésének támogatása, településüzemeltetés támogatása, egyéb önkormányzati feladatok támogatása, lakott külterülettel kapcsolatos feladatok támogatása, közvilágítási üzemeltetési kiadásokra nyújtott támogatás) érint. **A KÖH fenntartására eredeti előirányzatként biztosított állami támogatás 179 172 578 Ft, ami azonos összegű az előző évivel. Nem tartalmazza ez az összeg az elfogadott központi költségvetésben már szerepeltetett normatív támogatásból adódó bevételi többletet, a kiegészítő állami támogatás összegét, valamint Várdomb Község csatlakozása miatti forrásbővülést sem**. A többi jogcím esetén közel azonos nagyságrendű az állami támogatás. Új finanszírozási jogcímként van jelen a polgármesteri illetményhez és költségtérítéshez nyújtott támogatás, melynek összege 7 341 849 Ft. (Ez az összeg az előző év két havi és az idei év hét havi többletteher ellentételezéseként van jelen.)

Az egyes köznevelési feladataink támogatása közel 33 millió Ft-tal növekedett az előző évi tényszámhoz képest, ami alapvetően a pedagógus életpálya bevezetésével összefüggő béremelés fedezetének biztosítását jelenti.

A család- és gyermekjóléti szolgálattal összefüggő feladatokra rendelkezésre álló fedezet közel 11,3 millió Ft-ot tesz ki, mely összeg azonos az előző évivel.

Szociális feladatellátásra közel 6,3 millió Ft-tal több forrással számolhatunk az előző évi eredeti előirányzathoz képest.

Bölcsődei feladatellátásra mintegy 1,5 millió Ft az emelkedés, mely alapvetően bértámogatáshoz kapcsolódik.

A gyermekétkeztetési feladataink támogatására közel 143 millió Ft-ot a normatív támogatás, itt is alapvetően bértámogatásokhoz köthető a jelentkező többlet.

Kulturális feladataink támogatására 13 853 380 Ft központi költségvetési fedezet áll rendelkezésünkre, ez az összeg közel 4 millió Ft-tal alacsonyabb összegű az előző évi előirányzathoz viszonyítva.

***Az egyéb működési célú támogatások bevételei***előirányzat összege 189 102 267Ft.

Itt jelenik meg az önkormányzatnál a TETT-től a működési kiadásokra biztosított 79 158 000Ft támogatás, melynek összege minimális mértékben csökkent az előző évhez képest. Az orvosi rendelőre a NEAK támogatás duplájára emelkedett a saját foglalkoztatás miatt, összege 44 millió Ft. *A* folyamatban lévő közfoglalkoztatáshoz 3 100 000 Ft forrással kalkulálhatunk. A Bátaszéki Közös Önkormányzati Hivatal vonatkozásában itt kerül megtervezésre a társtelepülések által vállalt hozzájárulás mintegy 36 millió Ft összegben, valamint a két Társulástól átvett hozzájárulás. Az ESZGY Társulás 6 187 811 Ft-tal, a MOB Társulás 11 257 362 Ft-tal járul hozzá a hatályos társulási megállapodásban rögzített teherviselési elveknek megfelelően a munkaszervezet költségeihez. (20. melléklet)

A **felhalmozási célú támogatások államháztartáson belülről** előirányzat összege 270 939 249 Ft. A TOP Plusz 1.1.1. Kanizsai Dorottya Általános és Zeneiskola Konyha korszerűsítés, bővítés projekttel összefüggésben 194 803 149 Ft forrással, a „TOP Plusz 1.2.3 Bátaszék, belterületi utak I. Bezerédj utca” beruházás megvalósítására 73 000 000 Ft, a Szabadság utcai parkoló kialakítási munkáira 3 136 100 Ft összegű felnyert forrás áll rendelkezésre.

***A közhatalmi bevételek*** előirányzata 459 600 000Ft, mely bevételi forrás az előző évi eredeti 435 000 000 Ft összegű előirányzathoz képest 24,6 millió Ft-tal magasabb. E saját bevételnél a magánszemélyek kommunális adóját az előző évivel azonos szinten, 32 000 000 Ft-tal vettük figyelembe. A talajterhelési díj 300 000 Ft-tal, - a 2024. évi előirányzathoz képest kissé alacsonyabb összeggel -, az egyéb közhatalmi bevétel (pl. bírság, pótlék) 2 300 000 Ft-tal szerepel a javaslatban, mely 200 000 Ft-tal alacsonyabb az előző eredetileg tervezettnél.

Az iparűzési adó soron az előző évben eredeti előirányzatként 400 000 000 Ft bevétellel számoltunk. Az év során e bevételi jogcímen 425 millió Ft volt a realizált saját forrásunk. Erre való figyelemmel a 2025. évre ezzel a nagyságrenddel kalkuláltunk. A teljesítés pontos meghatározása nem lehetséges, a kockázati tényezőt nem lehet kizárni.

A ***működési* bevételek** előirányzata 98 845 158 Ft. Ez az előirányzat tartalmazza az önkormányzat tulajdonában lévő ingatlanok és egyéb vagyontárgyak bérbeadásának, használatának díjait, a továbbszámlázott közvetített szolgáltatásokat, valamint ezek áfa vonzatait. A KÖH-nél itt kerültek betervezésre a közvetített szolgáltatások ellenértékei, valamint ezek áfa vonzata, a Könyvtárnál pedig a könyvtári szolgáltatások díjbevételei.

***A felhalmozási bevételek*** előirányzata 131 987 333 Ft, melynek tartalmát ingatlanértékesítési bevétel adja, teljesülése jelentős kockázati tényező. A jelenlegi információk alapján az év során képződő, de eredeti előirányzatként nem tervezhető bevételek (2024. évi társulási elszámolások, REKI pályázat, KÖH pótlólagos előirányzat stb.) összegét e forráselem kiváltására lehet és kell fordítani.

*A* ***működési célú átvett pénzeszközök*** előirányzattal eredeti előirányzatként nem számolunk.

A **k*öltségvetési bevételek***előirányzata 2 068 037 009 Ft.

A **finanszírozási bevételek** előirányzata 706 729 294 Ft, ami az előző évi pénzmaradvány összege. A maradvány döntő része az Önkormányzatnál képződött, ennek összege 683 368 203 Ft, a KÖH pénzmaradványa 23 074 174 Ft, a Keresztély Gyula Városi Könyvtárnál 286 917 Ft összegű ez a forrás. A KÖH-nél számba vett forrás teljes egészében céljellegű, a 2024. évi társulási elszámolások fedezetét képezi, továbbá a TOP és a TOP Plusz projektek végrehajtandó feladatinak forrásaként áll rendelkezésre. Az önkormányzati szabad pénzmaradványrész mindössze 31 000 000 Ft.

Bátaszék Város Önkormányzatának **BEVÉTELI FŐ ÖSSZEGE** 2 774 766 303 **Ft**.

**KIADÁSOK:**

A költségvetési rendeletben szereplő kiadási jogcímek részletezése:

|  |  |
| --- | --- |
| Személyi juttatások | 322 781 831 |
| Munkaadókat terhelő járulékok és szociális hozzájárulási adó | 42 375 166 |
| Dologi kiadások | 246 855 681 |
| Ellátottak pénzbeli juttatásai | 18 020 000 |
| Egyéb működési célú kiadások | 1 147 183 818  |
|  Ebből: Tartalék | 44 290 380 |
| Beruházások | 938 400 512 |
| Felújítások | 24 353 693 |
| Egyéb felhalmozási kiadások | 3 707 000 |
| **Költségvetési kiadások összesen:** | **2 743 677 701** |
| Belföldi finanszírozás kiadásai  | 31 088 602 |
| **Finanszírozás kiadások összesen:** | **31 088 602** |
| **KIADÁSOK ÖSSZESEN:** | **2 774 766 303** |

A 2025. évi költségvetési kiadások tervezett előirányzata 2 743 677 701 Ft**,** a finanszírozási kiadások előirányzata 31 088 602 Ft**, a kiadási fő összeg** **2 774 766 303 Ft**, mely 22,2 %-kal magasabb az előző évinél.

A feladatellátási struktúránk a 2024. évhez képest nem változik: Bátaszék Város Önkormányzata 100 %-os tulajdonosként továbbra is két Kft.-t működtet, továbbá két társulásban vesz részt gesztorként, társulásonként egy-egy intézmény fenntartásában érintett. (MOB és Gondozási Központ). Emellett szakmailag önálló intézményként működteti a Keresztély Gyula Városi Könyvtárat, a KÖH fenntartásában pedig a társult önkormányzatokkal működik együtt. A KÖH Társuláshoz ez évben Várdomb Község Önkormányzata csatlakozott új belépőként.

A költségvetési kiadások konszolidált összegei tartalmazzák Bátaszék Város Önkormányzata, a Közös Önkormányzati Hivatal, valamint a Keresztély Gyula Könyvtár kiadásait is, illetve a Társulások, valamint a Kft.-k útján ellátott feladatokkal összefüggő, az érintett szervezetekhez fűződő költségvetési kapcsolatainak pénzügyi vonzatait is.

**A személyi juttatások előirányzata** 322 781 831 Ft az előző évre tervezett 236 589 545 Ft-tal szemben, a változás mértéke 36,4 %. A növekedésben tükröződik a központi béremelések hatása, az önkormányzat által prioritásként elfogadott béremelés hatása, a cafetéria juttatás emelése miatti, valamint a létszámnövekedéshez kapcsolódó többletforrás igény is.

A személyi juttatások keretében terveztük meg a rendszeres (munkabérek) és nem rendszeres egyéb kifizetéseket (közlekedési költségtérítés, cafetéria, bankszámlavezetési díj, jubileumi jutalom, megbízási díjak). 2025. január 1-től változott a minimálbér és a garantált bérminimum összege, így a minimálbér esetében a meghatározott bruttó 290 800 Ft-tal, a garantált bérminimum esetében pedig a bruttó 348 800 Ft-tal számoltunk.

**Bátaszék Város Önkormányzatának** létszáma 3 fő. A IV. háziorvosi körzet feladat-ellátását az elmúlt évben az orvosi státusz vonatkozásában is sikerült saját foglalkoztatással megoldani, emellett az asszisztens van még az előző évekhez hasonlóan önkormányzati állományban egészségügyi szolgálati jogviszonyban. Bérnövekedéssel esetükben a tervezetben nem számoltunk. A harmadik dolgozó esetében bruttó 30 000 Ft béremelést terveztünk.

A képviselői tiszteletdíjak 2025. évi előirányzat összege éves szinten 10 887 000 Ft, melynek a járulék vonzata 1 273 779 Ft. Az alpolgármesteri tiszteletdíj bruttó összege 4 416 000 Ft, amelyhez 574 080 járulékteher kapcsolódik. A háziorvosi praxis bruttó bére 22 422 804 Ft, a járulékvonzata 2 914 965 Ft. A háziorvosi asszisztens bruttó bére 6 540 000 Ft, járulékvonzata 850 200 Ft. A jelenleg érvényes szerződésünk alapján a bér és járulékköltség teljes egészében a NEAK támogatás keretében megigényelhető.

A kézbesítő bruttó bére éves szinten 4 183 020 Ft, a járulékvonzata 543 793Ft.

A **Közös Önkormányzati Hivatalnál** az előző évhez képest feladatbővülés következett be Várdomb Község csatlakozásával, alapvetően ez indokolja a költségvetésben már elfogadott 3,5 fő álláshely többletet a közszolgálati tisztviselői foglalkoztatásnál, így 33,5 fővel terveztünk. Emellett az elmúlt évek gyakorlatához igazodóan 1 fő 4 órás és 1 fő 5 órás Munka törvénykönyve alapján foglalkoztatott megváltozott munkaképességű munkatárssal számoltunk. A kiadások tervezésénél prioritásként kezelte a javaslat a dolgozói keresetek reálérték csökkenésének enyhítése érdekében juttatandó béremelést, melyre a 2024. decemberi havi bérek figyelembevételével a középiskolai végzettségű beosztott dolgozók vonatkozásában bruttó 30 000 Ft/fő/hó, a felsőfokú végzettségűek esetén bruttó 50 000 Ft/fő/hó, a vezetői bérek esetén mintegy 60 000 Ft/fő/hó összegű emelésnek megfelelő forrás áll rendelkezésre. Az évben végkielégítés nem merül fel, jubileumi jutalom kifizetésre sem kerül sor. A cafetéria juttatás tekintetében, bruttó 300 000 Ft/fő/év kerettel számolunk, mely az előző évi mértékhez képest bruttó 50 000 Ft/fő/év emelést jelent. A munkába járással kapcsolatos költségtérítést az előző év tapasztalati adatai alapján szerepeltettük, a saját gépkocsival történő munkába járás költségtérítésénél minden érintett dolgozó esetén egységesen a jogszabály szerint adómentesen adható 30 Ft/km tétellel kalkuláltunk, ugyanúgy, mint a 2024.évben. Az egyéb költségtérítésekre (szemüveg, telefon, bankszámla), továbbá egyéb bér juttatásokra (egyéb szociális juttatás, betegszabadság, bérkompenzáció) az előző év előirányzata szerinti összeg került beállításra. A megbízási díjak előirányzatát a TOP és a TOP Plusz pályázatból kifizethető összeggel növelten terveztük.

A személyi juttatások 2025. évi eredeti előirányzata 232 033 228 Ft, ez mintegy 38,7 millió Ft növekedést jelent az előző évi eredeti előirányzathoz képest.

**Keresztély Gyula Városi Könyvtárnál** a 2024. évben a két munkatárs foglalkoztatásához kapcsolódó személyi jellegű kiadások eredeti előirányzata 10 554 000Ft volt. A 2025. évben az elfogadott bruttó béremeléssel (beosztott dolgozó esetén bruttó 30 000 Ft/fő/hó, vezető esetén bruttó 40 000 Ft/fő/hó) számoltunk. A megemelt bértömeg éves szinten 11 203 520 Ft kiadást jelent, ami 649 520 Ft többletforrás biztosításával jár együtt.

**Munkaadót terhelő járulékok és szociális hozzájárulási adó előirányzata** 42 375 166 Ft.

A személyi juttatások soron megjelenő összegek munkaadót terhelő járulékai és a szociális hozzájárulási adó összege ezen a soron került betervezésre a törvényi előírásoknak megfelelően. A 2024. évihez képest a mértéke nem változott, továbbra 13 %.

**A dologi kiadások előirányzata** 246 855 681Ft, ez mintegy 17,5 millió Ft-tal magasabb az előző évi eredeti előirányzatnál. Bátaszék Város Önkormányzatánál 185 002 814 Ft, a KÖH-nél 52 322 867 Ft, a Keresztély Gyula Könyvtárnál 9 530 000 Ft dologi kiadás került számba vételre.

A dologi kiadások tervezésénél a szolgáltatók által közölt emeléssel, egyéb esetben az előző évi tényadatok figyelembevételével átlagosan 6 % mértékű emelkedéssel kalkuláltunk, de az energiaköltségek vonatkozásában a becsült fogyasztás alapján az ismert, járulékos költségekkel növelt árakkal számoltunk. Az ez évi költségvetésben fedezetet kell biztosítanunk az előző évről áthúzódó, le nem számlázott kötelezettségekre is.

**Bátaszék Város költségvetésében jóváhagyásra javasolt városüzemeltetési dologi kiadások:**

1. külterületi csapv. víz. rendezés (kaszálás) 1.500 e Ft
2. szúnyoggyérítés (2 alkalom) 1.500 e Ft
3. utcabútorok *(kukák, biciklitárolók, padok)* 500 e Ft
4. egyéb városüz. feladatok *(anyag költségek pl. mart aszfalt, zúzott kő)* 2.000 e Ft
5. karácsonyi világítás *(fel és le szer., érintésvédelmi kiépítés a fákon )* 1.000 e Ft
6. közvill. hálózat üzemelt. szerződés 1.383 e Ft
7. hulladéklerakó monitoring 1.800 e Ft
8. főépítészi tevékenység 200.000\*12 2.400 e Ft
9. lakossági járda program 2.000 e Ft

**ÖSSZESEN: 14 083 e Ft**

Ezekre a feladatokra 2 millió Ft-tal kevesebb forrás áll rendelkezésre az előző évi eredeti előirányzatnál. Az előző évhez hasonlóan vettük számításba az e jogcímen finanszírozandó feladatokat, számolunk többek között szúnyoggyérítési kiadással, a főépítészi tevékenység díjával, továbbá az előző évhez hasonlóan a lakossági járdaprogramra is biztosítunk fedezetet.

**Az ellátottak pénzbeli juttatásai előirányzat összege 18 020 000** Ft az előző évi 15 710 000 Ft-tal szemben. A 18. melléklet részletesen tartalmazza az egyes juttatások jogcímeit.

**Az egyéb működési célú kiadások előirányzata** 1 147 183 818 Ft. Itt terveztük meg a **szolidaritási hozzájárulást**, melyet az állami támogatásoknál már csökkentő tételként említettünk. Ezen kívül itt jelennek meg az **egyéb működési célú ÁH-on belülre átadott** összegek 763 829 731 Ft összegben, melynek tartalmát a *12. sz. melléklet r*észletezi.

**Az** **államháztartáson belülre átadandó működési célú összeg nagy része a két társulásunk feladatellátásához kapcsolódik.**

**A MOB intézmény részére tervszinten 564 936 936 Ft állami támogatás, valamint 42 360 640 Ft önkormányzati saját forrás kerül átadásra (ami tartalmazza a felhalmozási célra átadott pénzeszközt is) az előző évi 22 939 518 Ft-tal szemben.**

A MOB közalkalmazottjainak jóváhagyott álláshelyszáma a 10/2024. (VIII.30.) TT határozat alapján 65 fő. A dolgozókat érinti a minimálbér és a garantált bérminimum változás hatása, az óvodai ellátás tekintetében a 2024. január 1-től bevezetett pedagógus életpálya jogszabályi változásai alapján ez évben is jelentős béremelésekben részesülnek a pedagógusok. A törvényben meghatározott illetmény alsó határa a Ped.I. fokozatnál 21,4%, a Ped.II. fokozatnál 19%-os emeléssel minden óvodapedagógus számára biztosításra kerül. Emelkedtek a pótlékok (megbízások) díjai is a törvényben meghatározott arányszámokkal.

A nevelést, oktatást közvetlenül segítő dajkák, óvodatitkár, és pedagógiai asszisztensek bére a minimálbér és garantált bérminimum emelés következtében nő, továbbá emelkedik ennek vonzataként a kötelező pótlékuk is, bruttó 30 000 Ft/fő + járulék bérnövekedést tartalmaz a tervezet munkáltatói döntésen alapuló illetmény biztosításával a 2025.évi költségvetési évre.

A konyhai dolgozókra csak a minimálbér és garantált bérminimum összegei vonatkoznak a közalkalmazotti bértáblázat szerint, ezért részükre a központi intézkedések mellett bruttó 30 000 Ft/fő + járulék, ill. vezető esetében bruttó 40 000Ft/fő + járulék munkáltatói döntésen alapuló bérnövekedést tartalmaz a tervezet.

**A Gondozási Központ feladatellátásához 94 939 110 Ft, Bátaszék Város Önkormányzata által igényelhető állami támogatás kerül átadásra, emellett Önkormányzatunk 61 774 856 Ft önerők biztosít tervszinten a feladat ellátáshoz az előző évi 65 200 964 Ft-tal szemben.**

Az intézmény 20 fő munkatársa a közalkalmazotti törvény alapján kerül alkalmazásra. A közalkalmazotti bértábla fizetési fokozatai és osztályai szerinti alapilletmény besorolás a garantált bérminimum összegeivel azonosak. Az állami költségvetésből történő finanszírozással a munkatársak többsége ágazati pótlékban is részesül, de még így is jelentősen alacsonyabb a bérük a versenyszférához képest. A személyi juttatások között került betervezésre a közalkalmazottak rendszeres bére, a közlekedési költségtérítés, a bankszámlavezetési díjak, valamint az időszaki megbízási díjak. (A 15/2023.(IX.28) TT határozat értelmében 20 fő az álláshelyek száma, de a részmunkaidősök miatt 22 fővel került betöltésre az engedélyezett álláshely).

A garantált bérminimum változásokat figyelembe véve 6 260 652 Ft az ebből származó bérnövekedés hatása.

A 2025. évi költségvetési javaslat minden dolgozót érintve 30.000.- Ft munkáltatói döntésen alapuló bérkiegészítést tartalmaz, mely a keresetek reálértékének csökkenését némileg ellensúlyozza. Ez az intézkedés Bátaszék, Alsónyék, Alsónána, Báta, Pörböly, Sárpilis, Várdomb településeket érinti, ami összegében 2 383 848.- Ft többlet juttatás biztosítását jelenti.

A társulás által fenntartott intézményeknél foglalkoztatott közalkalmazottak részére a 2025. év során sem számoltunk cafetéria juttatással, jutalom előirányzattal. A dolgozók részére az előző évben is biztosított nem rendszeres juttatásokkal (a bankszámlavezetési díjak, közlekedési költségtérítések, a magáncélú telefon használati díjak), és megbízási díjakkal terveztünk.

A dologi kiadásoknál átlag 6 %-os emeléssel számoltunk. Az energiaköltségeket az előző év tényleges felhasználási adatai alapján, a szerződésekből ismert díjjal kalkuláltuk, a nyersanyagbeszerzés költségét az előző évben lefolytatott beszerzés keretében elfogadott áraknak megfelelően, az érvényes nyersanyagnorma szerint határoztuk meg.

Az államháztartáson belülre átadandó működési célú összeg tartalmazza még a nemzetiségi önkormányzatok részére biztosított 600-600 e Ft támogatást, a Bursa Hungarica ösztöndíjra átadásra kerülő 1 600 000 Ft összegeket, valamint itt kerül kimutatásra a KÖH 2024. évi felosztandó maradványa a tervezési szabályok szerint 725 189 Ft összeggel.

Szintén a 12. sz. mellékletben részletesen kimutattuk az **Egyéb működési célú kiadásokat államháztartáson kívülre.**. Az itt megjelenő 298 434 799 Ft előirányzat 280 794 688 Ft előirányzat szolgál 16 943 000 Ft összegben a kiemelt szervezetek támogatására, továbbá tartalmazza az egyházak, a hagyományőrző egyesületek, az alapítványok, a sport szervezetek, közművelődési szervezetek, egyéb civil szervezetek pályázható támogatási keretösszegét. Az előző évben meghozott testületi döntés szerint fedezetet tartalmaz a felsőoktatási tanulmányi ösztöndíj 1 havi áthúzódó kiadására, valamint az ez évi kiadásra. Az előirányzat tartalmazza a köztemető fenntartásának 2024. évi elszámolásával összefüggően fizetendő összeget.

Itt jelenítjük meg az önkormányzat által alapított Kft-k útján ellátott önkormányzati üzemeltetési feladatokra a költségvetésből biztosítandó fedezetet. **A BÁT-KOM 2004 Kft. részére 198 830 000 Ft, a Bátaszékért Marketing Nonprofit Kft. részére 70 457 000 Ft kerül átadásra a Testület által már elfogadott 2025. évi üzleti tervek kisebb összegű korrekciója szerint.**

A **Bát-Kom 2004. Kft-nek** a Tanuszoda üzemeltetésére 80 198 000 Ft-ot, közfeladat-ellátási szerződés keretében városüzemeltetési feladatokra 61 500 000 Ft-ot, híd- és közút üzemeltetési feladatokra 22 500 000 Ft, a városi piac üzemeltetésére 12 000 000 Ft, a sportcsarnok üzemeltetésére 14 832 000 Ft-ot, önkormányzati feladattal nem terhelt ingatlanok üzemeltetésére 1 500 00 Ft-ot, egyéb ingatlanüzemeltetési kiadásokra 6 300 000 Ft-ot biztosítunk.

**A Marketing Kft.-nek** a közművelődési feladatok ellátására 55 365 000 Ft forrás áll rendelkezésre, múzeumi feladatok ellátására 958 000 Ft-ot, a kiadói tevékenységi feladatokra 5 214 000 Ft-ot tartalmaz az elfogadott üzleti terv. (Ezen túlmenően vállalkozási szerződés keretében 18 796 000 Ft-ot biztosítunk a Kft.-nek rendezvényszervezésre, média megjelenésre pedig 9 200 000 Ft-ot, e kiadásokat a dologi kiadások tartalmazzák.)

Az érintett szervezeteknél tervszinten biztosítani tudjuk előző évben is jelentkező önkormányzati kötelező feladatok fedezetét, emellett az önként vállalt önkormányzati feladatok is fenntarthatók lehetnek. Így a városi uszoda üzemeltetésének költségeit, továbbá a Bátaszéki Bornapok megrendezésének költségeit is tartalmazzák az üzleti tervek, emellett a szervezeteknél foglalkoztatottak bérrendezésre is sor kerül.

A **Tartalékok** összege 44 290 380 Ft, melyből céltartalékkén 34 290 380 Ft-ot szerepeltettünk. A rendelet-tervezet 19. melléklete tartalmazza e célokat, de az indoklás részeként is szerepeltetjük:

 Ft-ban

|  |  |  |
| --- | --- | --- |
| **Cél** | **Céltartalék** | **2025.** |
| Fejlesztési | Külterületi utak elk. számla | **564 916** |
| Fejlesztési | Széchenyi Program pénzeszköz elkülönítés | **899 464** |
| **Fejlesztési** | **Bérlakások bevétele** | **6 326 000** |
| **Fejlesztési** | **Fejlesztési céltartalék összesen:** | **7 790 380** |
| Működési | Egyensúlyi céltartalék | **3 000 000** |
| Működési | Pályázati előkészítés, tervezés költség | **1 000 000** |
| Működési | Sportpálya üzemeltetés | **12 000 000** |
| Működési | TOP Ipari park működése bevétel 2025 évi bevétel | **1 500 000** |
| Működési | TOP Agrárlogisztikai központ működése bevétel | **2 800 000** |
| Működési | TOP Agrárlogisztikai központ működése bevétel 2025 év bevétel | **1 200 000** |
| Működési | Neak finanszírozásból tartalékba | **5 000 000** |
| **Működési** | **Működési céltartalékok összesen:** | **26 500 000** |
|  | **Mindösszesen** | **34 290 380** |

Az általános tartalék összege 10 000 000 Ft, mely az előre nem tervezett, év közben felmerülő gazdasági események fedezetét jelentheti.

**A felhalmozási költségvetés** kiadásai előirányzata összesen 966 461 205 Ft.

A „TOP Plusz 3.3.2 Szociális alapszolgáltatás fejlesztés I. ütem” európai uniós projektünkkel összefüggően 355 000 000 Ft, a „TOP Plusz 3.3.2 Szociális alapszolgáltatás fejlesztés II. ütem” európai uniós projektünk megvalósítása során 216 000 000 Ft beruházási kiadással számolunk Bátaszék Város Önkormányzatánál. A „TOP Plusz 1.1.1. Kanizsai Dorottya Általános és Zeneiskola Konyha korszerűsítés, bővítés” projekt végrehajtásával összefüggően 252 786 Ft összegű kiadást vehettünk számításba. A „TOP Plusz 1.2.3 Bátaszék, belterületi utak I. Bezerédj utca” projekt részeként 73 000 000 Ft összegű beruházás valósulhat meg. Az év során 300 000 Ft értékű berendezés beszerzése valósulhat meg, klímatizálásra 500 000 Ft előirányzat áll rendelkezésre. Az orvosi rendelő eszköz beszerzésére 1 millió Ft kiadást tervezünk, a közvilágítási lámpák cseréje VI. ütemű beruházási kiadásra 5 millió Ft, a Szabadság utca parkoló építésére 9 954 039 Ft, a Kossuth utcai parkoló II. ütemű beruházási kiadásaira 1 410 081 Ft előirányzattal számolunk.

Ebben az évben kell teljesítenünk a horgásztó és a hozzá tartozó ingatlanok megvásárlásával összefüggő beruházási kiadás utolsó, 20 950 000 Ft összegű részletét. A mintegy 74,6 hektárnyi területet 41,9 millió Ft + ÁFA ellenértékért vásárolhatta meg önkormányzatunk. Az ingatlan már az első részlet megfizetését követően a tulajdonunkba került a 2024. évben. Az ingatlan vásárlás utolsó részlete 20 950 000 Ft összeggel terheli a 2025. évi költségvetést.

**Az ingatlan vásárlás eredményeként jelentős vagyongyarapodás történt.**

A Könyvtárnál könyvek beszerzésére 1 500 000 Ft-ot szerepeltettünk. A KÖH-nél egyéb gép, berendezés beszerzésére 1 000 000 Ft beruházási kiadás szolgálja a folyamatos működéshez szükséges számítástechnikai eszközbeszerzést.

Az előzőekben részletezett beruházási kiadásokat az alábbi táblázat foglalja össze:

|  |  |  |  |  |
| --- | --- | --- | --- | --- |
| **Beruházás megnevezése** | **Teljes költség** | **Kivitelezés kezdési és befejezési éve** | **Felhasználás 2024. XII. 31-ig** | **2025. évi előirányzat** |
| **A** | **B** | **C** | **D** | **E** |
| TOP Plusz 3.3.2 Szoc. alapszolg.fejl I.ütem | 363 000 000 | 2024-2025 | 8 000 000 | 355 000 000 |
| TOP Plusz 3.3.2 Szoc. alapszolg.fejl II.ütem | 216 000 000 | 2024-2025 |   | 216 000 000 |
| TOP Plusz 1.1.1. Kanizsai Dorottya Általános és Zeneiskola Konyha korszerűsítés, bővítés | 247 400 000 | 2024-2025 |   | 247 400 000 |
| TOP Plusz 1.1.1. Kanizsai Dorottya Általános és Zeneiskola Konyha korszerűsítés, bővítés önerő | 5 386 392 | 2024-2025 |   | 5 386 392 |
| TOP Plusz 1.2.3 Bátaszék, belterületi utak I. Bezerédj utca | 73 000 000 | 2025-2026 |   | 73 000 000 |
| Egyéb gép, berendezés  | 300 000 | 2025 |   | 300 000 |
| Klíma beszerzés | 500 000 | 2025 |   | 500 000 |
| Orvosi rendelő eszköz beszerzés | 1 000 000 | 2025 |   | 1 000 000 |
| Közvilágítási lámpák cseréje VI. ütem  | 5 000 000 | 2025 |   | 5 000 000 |
| Szabadság utca 3. parkoló befejező munkái | 9 954 039 | 2025 |   | 9 954 039 |
| Kossuth utcai 49 ideiglenes parkoló II. ütem | 1 410 081 | 2025 |   | 1 410 081 |
| Wienerberger területek adásvétele | 53 213 000 | 2024-2025 | 32 263 000 | 20 950 000 |
| Könyvtár könyv beszerzés | 1 500 000 | 2025 |   | 1 500 000 |
| Köh egyéb gép, berendezés | 1 000 000 | 2025 |   | 1 000 000 |

A felújítási kiadások között Bátaszék Város Önkormányzata költségvetésében a „TOP Plusz 3.3.2 Szociális alapszolgáltatás fejlesztése I. ütem” projekthez kapcsolódó ideiglenes épület kialakításának munkálatai terveztük 21 963 693 Ft összeggel, továbbá 2 390 000 Ft-tal terveztük a bérlakások felújítására fordítandó kiadást.

**Egyéb felhalmozási célú kiadást 3 707 000** Ft összegben tervezünk a Bátaszéki Önkormányzatnál. a MOB részére szerepel az előirányzat: e jogcímen a működéshez alapvetően szükséges eszközbeszerzéseket szerepeltettük óvodai, bölcsődei neveléshez és a konyhai feladatellátáshoz kapcsolódóan. Az év során a tervek szerint: 1db ipari dagasztógép beszerzésére kerül sor 402 000 Ft összeggel, 1db ipari kézimixer 205 000 Ft összeggel, 1db udvari játék (gőzmozdony vagonnal) 1 300 000 Ft a bölcsődei feladat ellátáshoz, ,1db 3\*3m nagyságú homokozó 300 000 Ft összeggel, valamint a szakmai munka ellátásához szükséges 5 db notebook beszerzése összesen 1 500 000 Ft összeggel.

**Finanszírozási kiadásaink** között a konszolidált adatok a szerint MÁK által megelőlegezett 31 088 602 Ft összegű forrás visszafizetése szerepel, melyet az előző évben a januári bérek kifizetésére bocsátottak rendelkezésünkre.

A KÖH 2025. évi feladatainak finanszírozásához tervszinten 59 084 710 Ft összeggel kell hozzájárulnunk, az előző évi 42 379 423 Ft-tal szemben. A tervezett összeg március hónapban kerül korrigálásra a szervezeti struktúrában 2025. január 1-jén bekövetkezett változással összefüggő állami finanszírozás módosulásával, a kötelezettségünk az előzetes számítások szerint mintegy 7 millió Ft-tal csökkenni fog. A Keresztély Gyula Városi Könyvtár feladatainak ellátására tervszinten 22 046 783 Ft fedezetet tartalmaz a költségvetési javaslat a 2024. évi 20 946 343 Ft-tal szemben.

Nem tervezhető az eredeti költségvetés részeként a 70 millió Ft keretösszeggel rendelkezésre álló folyószámlahitel esetleges felvételével összefüggő forgalomhoz kötődő előirányzat. Erről a bevételi és a kiadási előirányzatok fő összegét érintő változásról az előirányzat módosítások keretében kell tájékoztatni a testületet.

**Az Áht. 24. § (4) bekezdése a) – d) pontjai által előírt mérlegek, kimutatások tartalmazzák**

1. az önkormányzat költségvetési mérlegét közgazdasági tagolásban (összes bevételét, kiadást),

2. előirányzat felhasználási tervét,

3. a többéves kihatással járó döntések számszerűsítését évenkénti bontásban és összesítve,

4. a közvetett támogatásokat (pl: adóelengedéseket, adókedvezményeket) tartalmazó kimutatást.

5. az Áht. 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

A tájékoztató mérlegeket, kimutatásokat az előterjesztés 13-21. mellékletei tartalmazzák.

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 29/A. §-ában foglaltak alapján a helyi önkormányzatok középtávú tervezési feladatainak végrehajtása keretében a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) szerinti saját bevételek és adósságot keletkeztető ügyletek jóváhagyását is előterjesztem.

Az Áht. 29/A. §-a a következőket tartalmazza: „A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg:

a) a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és

b) a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek

a költségvetési évet követő három évre várható összegét.”

Az adósságot keletkeztető ügylet tekintetében a Gst. 8. § (2) bekezdése, 10.-10/F. §-a, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet (a továbbiakban: Kormányrendelet) előírásait kell a határozat elfogadásánál figyelembe venni.

A Gst. 10. § (1) bekezdése a következőket tartalmazza: „Az önkormányzat érvényesen kizárólag a Kormány előzetes hozzájárulásával vállalhat a Polgári Törvénykönyv szerinti kezességet és garanciát, valamint köthet adósságot keletkeztető ügyletet.” A 10. § (3) bekezdés a)-d) pontja tartalmazza azokat a kivételi köröket is, amely esetben a Kormány hozzájárulása nem szükséges. Nincs szükség többek között a Kormány hozzájárulására az önkormányzat jogszabályon alapuló, kötelező kezesség-, illetve garanciavállalásához, a naptári éven belül lejáró adósságot keletkeztető ügyletéhez, a központi költségvetésből nyújtott európai uniós vagy más nemzetközi szervezettől az önkormányzat által elnyert, fejlesztési célú támogatás előfinanszírozásának biztosítására szolgáló esetben, vagy például, ha az önkormányzati többségi tulajdonban álló gazdasági társaság által a naptári éven belül keletkeztetett és lejáró futamidejű adósságot keletkeztető ügylethez kapcsolódik.

Feltétel az adósságot keletkeztető ügyletek jóváhagyásához, hogy az önkormányzat adósságot keletkeztető ügyletből származó tárgyévi fizetési kötelezettsége a futamidő végéig egyik évben sem haladhatja meg a saját bevételek 50 %-át.

A saját bevételek körét a Kormányrendelet rögzíti.

Bátaszék Város Önkormányzatának adósságot keletkeztető ügyletből eredő kötelezettsége a lízing kötelezettségen kívül nem áll fenn.

Az adósság-keletkeztetési szándékról az önkormányzatoknak az elfogadott határozat alapján tájékoztatási kötelezettsége áll fenn a Kormány felé.

A Testület a 2025. évre és az azt követő három évre adósságot keletkeztető ügylet lebonyolítását nem tervezi, emiatt a bemutatásra kerülő, 2026-2028. évi tervadatok az adósságot keletkeztető ügyletek tekintetében nulla Ft értékeket tartalmaznak.

Kérem a Testületet, hogy a jogszabályi előírásokra figyelemmel a **határozati javaslatot** fogadja el.

**Tisztelt Képviselő-testület!**

A jogalkotásról szóló 2010. évi CXXX. törvény (Jat.) 17. §-a alapján a költségvetési rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

**A költségvetési rendelettervezet** előzetes hatásvizsgálatának megállapításai a következők:

Társadalmi, gazdasági, hatások

A költségvetési rendeletben foglaltak végrehajtása elősegíti az önkormányzat költségvetési koncepciójában a szociális rendszer fejlesztésére vonatkozó célok megvalósítását, a foglalkoztatás növelését.

A rendeletben foglaltak végrehajtásának gazdasági, költségvetési hatását az előterjesztés részletesen tartalmazza.

Környezeti és egészségügyi következmények

A költségvetési rendeletben foglaltak végrehajtása elősegíti a Gazdasági Programban meghatározott Környezetvédelmi Program megvalósulását.

A költségvetési rendeletben foglaltak végrehajtásának egészségügyi követelményei nincsenek.

Adminisztratív terheket befolyásoló hatások

A költségvetési rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelent a költségvetési szervek számára.

A jogszabályok megalkotásának szükségessége, a jogalkotás elmaradásának várható következményei

A költségvetési rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.

A jogszabály alkalmazásához szükséges személyi, szervezeti, tárgyi és pénzügyi feltételek

A költségvetési rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.

**H a t á r o z a t i j a v a s l a t :**

**Bátaszék Város Önkormányzat saját bevételeiről és fizetési kötelezettségeiről szóló 2026-2028. évi középtávú terv elfogadására**

Bátaszék Város Önkormányzatának Képviselő-testülete *az államháztartásról szóló 2011. évi CXCV. törvény. 29/A. §-ában* foglaltakra figyelemmel a város saját bevételeinek és adósságot keletkeztető ügyleteiből eredő fizetési kötelezettségeinek 2026-2028. évi középtávú tervét a határozat 1. melléklete szerinti tartalommal jóváhagyja.

*Határidő:* Azonnal

*Felelős:* Dr. Bozsolik Róbert polgármester

*Határozatról értesül:* Bátaszéki KÖH pénzügyi iroda

 irattár

1. melléklet

|  |
| --- |
| **Bátaszék Város Önkormányzat adósságot keletkeztető ügyleteiből eredő fizetési kötelezettségeinek bemutatása** |
|  |  |  |  |  | ***Forintban!*** |
|  |  |  |  |  |  |
| **MEGNEVEZÉS** | **Sor-szám** | **Saját bevétel és adósságot keletkeztető ügyletből eredő fizetési kötelezettség összegei** | **ÖSSZESENF=(C+D+E)** |
|
| **2026.** | **2027.** | **2028.** |
| **A** | **B** | **C** | **D** | **E** | **F** |
| Helyi adóból és a települési adóból származó bevétel | 01 | 425 000 000 | 430 000 000 | 435 000 000 | **1 290 000 000** |
| Az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 02 | 20 000 000 | 25 000 000 | 30 000 000 | **75 000 000** |
| Osztalék, koncessziós díj és hozambevétel | 03 |   |   |   |  |
| Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel | 04 | 2 000 000 | 3 000 000  | 4 000 000 | **9 000 000** |
| Bírság-, pótlék- és díjbevétel | 05 | 1 500 000 | 1 600 000 | 1 700 000 | **4 800 000** |
| Kezesség-, illetve garanciavállalással kapcsolatos megtérülés | 06 |   |   |   |  |
| **Saját bevételek (01+… .+06)** | **07** | **448 500 000** | **459 600 000** | **470 700 000** | **1 378 800 000** |
| **Saját bevételek (07 sor) 50%-a**  | **08** | **224 250 000** | **229 800 000** | **235 350 000** | **689 400 000** |
| Hitel, kölcsön felvétele, átvállalása a folyósítás,átvállalás napjától a végtörlesztés napjáig, és annak aktuális tőketartozása | 09 |   |   |   |  |
| A számvitelről szóló törvény (a továbbiakban: Szt.)szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára | 10 |   |   |   |  |
| Váltó kibocsátása a kibocsátás napjától a beváltásnapjáig, és annak a váltóval kiváltott kötelezettséggel megegyező, kamatot nem tartalmazó értéke | 11 |   |   |   |  |
| Az Szt. szerint pénzügyi lízing lízingbevevői félkénttörténő megkötése a lízing futamideje alatt, és a lízingszerződésben kikötött tőkerész hátralévő összege | 12 |  |  |   |  |
| A visszavásárlási kötelezettség kikötésével megkötöttadásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár | 13 |   |   |   |  |
| A szerződésben kapott, legalább háromszázhatvanötnap időtartamú halasztott fizetés, részletfizetés, és a még ki nem fizetett ellenérték | 14 |   |   |   |  |
| hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege | 15 |   |   |   |  |
| **Fizetési kötelezettség (09+…+15)** | **16** |  |  |  |  |
| **Fizetési kötelezettséggel csökkentett saját bevétel (08-16)** | **17** | **224 250 000** | **229 800 000** | **235 350 000** | **689 400 000** |